„Sojourner“, atsiliepkite. Kaip girdite?
6 MĖNESIAI PO STARTO
„Kosmos-1“, mes jus girdime.
Mes artėjame prie Titano orbitos.
Bet turime rimtą problemą.
Patekome į bėdą.
Nusiraminkite, „Kosmos“. Apibūdinkite padėtį.
Degimas vyksta, bet mūsų greitis nepakankamai mažėja.
Mūsų greitis per didelis, kad įskrietume į Titano orbitą.
Gerai, gal... Nežinau. Atjungti helikono aušinimo ciklą?
Perkrauti variklį.
Sudegs greitai, bet bent jau gyvi liksite.
Nėra laiko apeičiai.
Jau pradėta įėjimo į orbitą sąsaja.
- Mums reikia mažint greitį. - Kas nutiko?
Problema „Kosmos-1“.
Jie atliko oro stabdymo manevrą, kad įskrietų į Titano orbitą...
Bet, regis, kampas per plokščias.
Mūsų varikliai veikia gerai. Bet aš nežinau.
- Nieko nesuprantu. - Oro stabdymas lėtina nepakankamai.
Visi skaičiavimai rodė, kad kursas buvo tikslus.
- Kuro pakaks pakartot manevrą? - Tikiuosi.
- Ne, kuro... - Mūsų trajektorija tokia pat.
...beveik neliko.
- Laukite, „Kosmos-1“. - Priimta.
- Jėzau. - Laukiu.
Jei jie nesumažins greičio,
atšoks nuo Titano atmosferos.
Ir bus įtraukti Saturno gravitacijos.
Vien radiacija juos nužudys.
„Kosmos-1“, kalba „Sojourner“. Kaip girdite?
Jie turėtų lėtėti.
Gal jie gali įskrieti giliau į Titano atmosferą?
Pasipriešinimas juos sulėtintų.
„Kosmos-1“, kalba „Sojourner“.
Bandykite kilstelėti nosį.
Tai suteiks daugiau pasipriešinimo.
- Priimta. Atlieku manevrą. - Priimta. Laukiu.
Nagi.
„Kosmos“?
Nesuveikė.
Ir kuro nebeliko.
Galite...
Ar galite panaudoti manevrinius variklius, kad įskrietumėte į Saturno orbitą?
Negalime, „Sojourner“.
Mes praskriejome Titaną.
Mus traukia link Saturno.
Perduokite mūsų kolegoms, kad mes stengėmės.
Ir kad mes labai mylime savo šeimas.
Žinoma, perduosime, „Kosmos-1“.
Pažadu.
Ir mes laikysime radijo ryšį su jumis.
Visą laiką.
Mes su jumis.
„Kosmos“?
Girdėjote?
„Kosmos-1“, ar girdite mus?
„Kosmos-1“?
TITANO SIRENOS
Nesuprantu, kaip tėtis su juo sutaria.
Žinai,
nesakau, kad jis šūdžius, bet jis toks šūdžius.
Taip.
Aš tik paprašiau jo mažo degtinės davinio,
o jis į mane pažvelgė, lyg būčiau susikeikusi bažnyčioje.
„Jei nepatinka daviniai, kreipkis į savo tėvą.“
Biuleri?
Alio?
- Atleisk. - Ar viskas gerai?
Taip. Atleisk, aš...
Tos mintys apie „Kuragino“ laivą niekaip neišeina iš galvos.
Jai nieko nenutiks. Tavo mamai viskas bus gerai, taip?
Šalia jos – dviejų planetų vertės mokslininkų krūva,
mąstančių, kaip nusileisti Titane, girdi?
Taip.
Tu teisi, spėju.
Ir, o Dieve, toji Rozales?
Ji mirtinai uždaužytų Saturną, jei jis imtų spyriotis.
Jis labiau impresionistinis, kaip Antonionio.
Parodysiu tau, kai baigsiu, bet turėsi būti atviras.
Labas rytas.
Labas, Li.
Mažiau kalbų,
daugiau darbų.
- Taip, pone. Taip, pone. - Dirbam.
Manau, jis slapčia nekenčia manęs.
Kitaip negaliu paaiškinti, kodėl jis mane kankina.
Spėk, kas paskirtas dirbti su trąšomis kiekvieną šios savaitės vakarą? Ir vėl.
- Juokauji? - Mes abu.
Rimtai? Kokia nesąmonė.
O kas? Kas čia buvo? Kas buvo?
Nieko, tiesiog tavęs, regis, neskiria prie trąšų.
Taip, kodėl jis vis sėdi ir spausdina,
o mes kasame šūdus kas vakarą?
Spėju, mano rankos...
Gal jos pernelyg subtilios mėšlui, palyginti su jūsiškėmis.
Taip.
Tavo dovana ryškiai mažėja.
Būk ramus.
Ji man papasakojo, kokią tau ruošia dovaną.
Žinai, džiaukis, kad iš viso ką nors gausi,
nes turėdama tiek darbo aš visai neturiu laiko.
Aš mielai padėčiau su visais darbais.
- Tik po to, kai baigsiu. - Taip?
- Žinoma. - Mielai.
Taip, tu dievini trąšų kvapą.
- Labai. - Taip, pažįstu tave.
- Man jis labai patinka. - Taip?
Ant tavęs viskas nuostabiai kvepia.
- Taip? Ačiū. - Taip.
Fui, nenoriu to matyti. Bjauru.
Iš kelio.
M-6 ima įtarti, jog mes jus aprūpiname ištekliais.
TKT negali rizikuoti, kad namuose prasidėtų karas.
Todėl esame priversti nutraukti pagalbą jums.
Man labai nemalonu pranešti jums šią žinią.
Jūsų drąsa, kurią rodėte šiuos šešis mėnesius, įkvepia.
TKT ir Kinijos vyriausybė
supranta ir užjaučia jus,
jūsų žmones ir jūsų kilnią kovą.
Bailiai.
TKT nutraukus maisto tiekimą,
mūsų padėtis tapo labai sudėtinga.
TKT pagalbą papildydavome maisto atsargomis iš Kuznecovo stoties.
Ir dar javai subręs mūsų žemės ūkio kupoluose, tačiau tai bus
- už kelių mėnesių. - Kristau.
Kokia mūsų padėtis?
Ką nors sugalvosime, Fumiko.
Reikia suprasti, kad jie irgi kenčia. Taigi, kas pasiduos pirmas.
Jei teks imti atsargas, skirtas ypatingiems atvejams...
Mes ir jų nebeturime.
Dėl visų tų incidentų.
Incidentų? Kurgi ne. Tai sabotažas.
Tie geniai kerta mums per kojas.
Taip, buvęs šerifas Palmeris vis dar slapstosi.
Tie paslėpti tuneliai, kuriuos aptikome aną mėnesį...
Kalbi apie tuos, kuriuos slapta pasistatė šūdžius Devas Ajesa?
Taip.
Dabar jie visi užsidarę toje tvirtovėje kartu su juo,
ir mes nieko negalime padaryti.
Vis dar negaliu patikėti, kad Devas jiems padeda.
Aš galiu.
Jis visada tik savimi rūpinosi.
Jie nesiliaus. Todėl turime būti dar budresni.
Li,
kuriam laikui mums pakaks turimo maisto?
Padalinus jį į davinius ir suskaičiavus viską, ištversim du mėnesius.
Tik tiek? Du mėnesius?
Davinius galime dar labiau sumažinti.
Žmogaus kūnas gali išgyventi stebinančiai ilgai su labai nedaug maisto.
Mes tai įrodėme, kai pirmi atskridome į šią planetą prieš 20 metų.
Nemanau, kad mūsų gyventojai pasirengę
tokioms aukoms. Taip.
JAU PAKAKS! MES NORIME NAMO!
„Mes, neturintys nei balso, nei galios Laimės slėnio gyventojai,
reikalaujame, kad mus išleistų grįžt į Žemę
artimiausiu reisu.“
Norėjau jums tai parodyti.
Peticiją dėl grįžimo į Žemę pasirašė 200 žmonių.
Puiku. Išsiųskime juos.
Bet kuriuo atveju, jiems čia ne vieta.
Likusiems liks daugiau maisto.
Ir atsikratytume nepatikimais žmonėmis.
Tai įmanoma?
Išsiųsti tuos norinčius į Žemę?
Liks mažiau burnų.
Mažiau įtampos maisto grandinėje.
Nekalbant jau apie tai, kad jei laikysime žmones, kurie nenori čia būti,
atrodys, lyg kaliname juos.
- Absurdas. - Pažiūrėk į tai. Jie taip ir jaučiasi.
Čia svarbu ne jausmai.
Niekas čia per prievartą nelaikomas.
Gubernatorius, „Kuragino“ atstovė...
- Tai visai ne... - ...ir jų palyda...
Kaip gali tai lyginti?
...laikomi uždaryti per prievartą.
Gerai!
Ar mes galime iš viso išsiųsti tuos žmones į Žemę?
Ar turime tam laivą?
Šis klausimas skirtas MOCC,
o tai reiškia, kad Aleidai Rozales.
Nelaimei.
Puiku. Taigi...
kas norėtų su ja kalbėtis?
Kodėl visada aš?
Tu vienintelis, kurį ji pakenčia.
Įkaitų drama skaičiuoja jau šeštą mėnesį,
ir abi pusės vis dar nepajudinamos.
M-6 išlaikant nedidelės Marso bazės dalies kontrolę,
prezidentas Bragas ir toliau tvirtina, kad su teroristais nesiderės.
Kova dėl M-6 planų automatizuoti Marsą tęsiasi
ir pabaigos jai nematyti.
Iridžio tiekimas į Žemę visiškai liovėsi.
Liovėsi ir produktų tiekimas į Laimės slėnį, kas iššaukė didelį...
MSD taryba, dar vadinama Marso sūnumis ir dukromis,
teigianti atstovaujanti radikalams, užėmusiems bazę,
išplatino dar vieną pareiškimą.
Mes toliau kontroliuojame Laimės slėnį, Misijos valdymo centrą
ir „Fenikso“ kosmodromą,
kaip ir visas kasybos operacijas Kuznecovo stotyje.
Atsisakantys trauktis,
jie grasina paskelbsią Marso nepriklausomybę,
jei nebus patenkinti jų, cituoju: „teisėti ir sąžiningi reikalavimai“.
Daugeliui nepritariant radikalams, vis tik kilo
keli protestai už Marsą JAV, Sovietų Sąjungoje ir Europoje.
Sovietų prezidentas Fiodoras Korženko paskelbė, jog nepalaiko protestuotojų.
M-6 LYDERIAI SMERKIA PROTESTUS
Marso gubernatorius Leonidas Polivanovas, Korženko šalininkas,
laikomas įkaitu nuo krizės pradžios.
Jungtinių Valstijų prezidentas Bragas laikosi tvirtos nuomonės
dėl Marso sūnų ir dukrų.
Jo administracija patikino, kad M-6 toliau tęsia Raudonosios planetos embargą
ir netiekia gyvybinių išteklių, nuo kurių kolonija
priklausė visą savo gyvavimo laiką.
Metas prasimankštinti. Pirmyn.
Ši kova taip pat komplikavo atsaką
į tragišką „Kosmos-1“ misijos į Titaną baigtį,
kainavusią privačios Sovietų įmonės darbuotojų gyvybes.
Korženko pareiškė, cituoju: „Praradome penkis didvyrius“.
Pasekmės bus įvertintos vėliau...
Turiu su tavim pakalbėti.
Gavau informacijos iš Žemės.
Kokiu būdu?
Mainiau druskines ir pipirines...
Jie čia nemoka organizuoti kalėjimo.
Ir kokia gi ta informacija?
Deja, nekokia.
Korženko dėl visų savo nuodėmių kaltina tave.
Partijoje tave laiko nevykėliu,
nes nesugebėjai apginti tautos interesų.
Kiek visko dėl jo padariau, ir štai kokios padėkos iš jo sulaukiu.
Tai dar ne pati blogiausia žinia.
Tavo žmonai gresia pavojus.
Negali būti.
Ei! Einam. Nesustojam.
Jos pastangos tave išlaisvinti
erzina prezidentą.
Jai teks viešai pasmerkti tave.
Ji neturi kitos išeities.
Dėmesio. Laikas baigėsi. Grįžtam į modulius.
Eime. Judam. Nagi.
Medicinos reikmenys.
MTD
Turiu jį pamatyti.
Dabar ne metas.
Perduok jam, kad tai skubu.
Atlikom dar vieną reidą.
Beveik viską iššlavėm. Ypač medicinos reikmenis.
Bet problema su maistu.
Jo jie dar turi pakankamai kuriam laikui.
Žinau.
Jau kelis mėnesius vykdome užpuolimus,
bet jie neatsitraukė nė per colį.
Daugiau taip nebegalima.
Kažką reikia keisti.
Patikėk, aš absoliučiai sutinku su tavo vertinimu.
Ir aš turiu idėją, ką daryti.
Aš įdėmiai klausau.
Tai rizikinga.
Bet neturim kitos išeities.
Šios bazės ir visos planetos ateitis
kartu su čia esančių žmonių ateitimi kybo ant plauko.
Tai ką konkrečiai siūlote?
Mes priėjome išvadą, kad „Kosmos-1“ katastrofa
buvo skubėjimo kuo greičiau nusileisti Titane pasekmė.
Jų trajektorija buvo teisinga,
ko nepasakysi apie Titano atmosferos tankio skaičiavimus.
Buvo taip skubama,
jog niekas nepagalvojo, kad atmosferos tankis tame aukštyje bus sumažėjęs,
nes Titanas bus ką tik išėjęs iš Saturno šešėlio.
Todėl jų kampas buvo per plokščias.
Siunčiame naujus trajektorijos skaičius,
bet dėl tankio mes vis dar nesame užtikrinti.
Pasverkite riziką ir
praneškite mums savo sprendimą.
Jau maniau,
kad ji mums pasakys,
jog mūsų kelionė buvo veltui.
Stiu, pradėk skaičiuoti degimo parametrus kilpai aplink Saturną
- ir grįžimui į Marsą. - Pala, ką?
Dabar nutrauki misiją?
„Kuraginas“ per skubotai ėmėsi misijos, gerai tam nepasirengęs.
O mes? Mes elgėmės lygiai taip pat.
Mūsų misija nukentėjo nuo to, ką NASA vadino „skubėjimo sindromu“.
Kai visi įtikina save,
jog jie nemato esančių problemų,
nes visi nori sakyti „varom pirmyn“ ir niekas nenori pasakyt „stop“.
Aš sakau stop.
Paklausyk. Rusai pirmieji išsilaipino Mėnulyje
ne dėl NASA skubėjimo sindromo.
O dėl to, jog NASA tiesiog pridėjo į kelnes.
Atėjus metui „Apollo 10“ atmest taisykles
ir pasielgt drąsiai,
pavojingai,
mano tėtis pabijojo.
Ir žinai, ką?
Jis to gailėjosi iki pat mirties.
Todėl verčiau gerai pagalvokime prieš nuspręsdami.
Mes čia nesprendžiame.
Sprendžiu aš.
Visi žinojo, kad tavo tėvas
vadovaudamas misijai
niekada nesiūlydavo balsuoti prieš duodamas įsakymą.
Vadas čia esu aš. Ne tu.
Ir aš nusprendžiau nutraukti misiją.
Viskas.
Duok man tuos skaičius, ir aš pranešiu Marsui, kad grįžtam namo.
Aš nusprendžiau, kad teisinga bus nutraukti misiją
ir grižt į Marsą gravitacine trajektorija su minimaliomis energijos sąnaudomis.
Padarėme viską, ką galėjome, ir turime didžiuotis, kaip toli pasistūmėjome.
„Sojourner“ baigė.
Gerai, žmonės. Girdėjote.
Grąžiname juos namo.
Jie grįžta?
Blogai.
Žinau, daugelis jūsų norėjo, kad jie nusileistų.
Taip, aš irgi.
Beje, aš atėjau prašyti tavęs paslaugos.
Gal išeikime...
Kodėl man tai nekelia entuziazmo?
Aš tik klausiu. Nesakau, kad jau nusprendėme.
Kaip malonu.
Nenusprendėte, kad iš esmės vadovausite kosminio lifto operacijoms.
Kol kas.
Tik įspėk, kai būsite pasirengę perimti MOCC
ir vadovauti oro eismui planetos paviršiuje,
remonto misijoms į Kuznecovo stotyje,
sekti ryšio ir oro palydovus ir...
Ko dar nepaminėjau?
Taip.
Ir vadovauti Titano misijai.
Kuri maždaug už 1,2 mlrd. km
artėja prie Saturno 40 000 km/val. greičiu.
Aleida, liaukis.
Man tik reikia „taip, įmanoma“ arba „ne, neįmanoma“.
Nes kosminiai skrydžiai tokie paprasti, tiesa?
Tik taip arba ne.
Aleida, prašau.
Dabar, kai „Sojourner“
grįžta, galbūt galėsiu atlaisvinti erdvėlaivį, kurį laikėme atsargai.
Bet tik, jei kitame bus baigti techninės priežiūros darbai.
- Gerai? - Ačiū.
Nieko nepažadu.
Bet pažiūrėsiu, ką galiu padaryti.
Kaip suprantu, matei tuos plakatus su reikalavimais grįžt namo.
Sunku buvo jų nematyti.
Vienas toks buvo pakabintas ant mano durų.
Tarp mūsų kalbant, ką pati manai?
Manau, kad perversmas visus užklupo netikėtai.
Būtent perversmas, Mailsai.
- Bet tai ne... - Neneik šito.
Bet čionykščiai žmonės pasitiki jumis.
Todėl pirmus porą mėnesių jus palaikė beveik visa bazė.
Žmonės džiūgavo, pritarė jums.
Kaip puiku, kad nepriklausomas Marsas priešinasi automatizacijos tironijai.
Tačiau dabar?
Praėjus šešiems mėnesiams?
Maistas ribojamas, pinigų sistema nebelaiko,
kaupiasi techniniai gedimai.
Priartėjo tikrovė.
Dabar sužinosite, kas tikrieji jūsų draugai.
Taip.
Atsakau į kitą tavo klausimą:
ne, aš nesu tavo draugė, Mailsai.
Bet ir ne priešė.
Aš viso labo ta kvailė, kuriai tenka dėvėti ausines.
- Gerai. - Gerai.
Pasakyčiau „užsuk bet kada“, bet iš tiesų tikiuosi, kad to nebus.
Sveiki.
Aš esu Natalija Polivanova
ir šiandien aš kreipiuosi į jus...
Sovietų žmones.
Manau, svarbu, jog visuomenė žinotų tiesą.
Mano vyras,
gubernatorius Leonidas Polivanovas,
yra vienintelis kaltas dėl įvykių Marse.
Aš mačiau, kaip jis...
ignoravo problemas,
kol tapo per vėlu.
AŠ
AŠ M
AŠ MY
AŠ MYL
Išgamos...
Po visko, ką padariau dėl jo ir dėl jų,
jis privertė mano Tašą
pasaulio akivaizdoje kalbėti tokius bjaurius dalykus.
Tai pasibjaurėtina, tu teisus.
O ji, esant tokiam spaudimui, vis tiek sugebėjo pasiųsti man...
Klausykite, ar jūsų žmonės iš žvalgybos,
kurie siunčia jums informaciją, gali jai kaip nors padėti?
Ne. Ją akylai stebi, todėl tai tik pablogintų padėtį.
Bet tu teisus, reikia kažką daryti su Korženko.
Jis elgiasi kaip pasiutęs šuo, įvarytas į kampą ir pasiryžęs viskam.
Jis gali sunaikinti visą tautą, kad tik savo kailį išgelbėtų.
Tai kokia išeitis?
Jo autoritetas partijoje nyksta.
Ekonomika ant žlugimo slenksčio.
Ir jei Marsas taps nepriklausomu jo valdymu metu,
tai įkvėps ir kitas Sovietų Sąjungos teritorijas
siekti nepriklausomybės.
Žinai, kodėl jis taip primygtinai tave kaltina?
Nes žino, kad žmonės kaltins jį.
Kai kas partijoje, pavyzdžiui, Bolkonskis, nebekenčia to jo pseudostalinizmo.
Jie nori jaunesnio, šviežesnio žmogaus.
Tokio, kuris vestų mūsų tautą į 21-ą amžių...
tokio, kaip tu.
Gal proto netekote? Aš nelaisvėje, kitoje planetoje.
Tauta žino, kuo rizikavai ir ką paaukojai.
Jie tiki tavimi.
Drauge Morozova, man atrodo, kad nelaisvėje jūs kuoktelėjote.
Esu ir blogesnes sąlygas ištvėrusi.
Korženko liko daugiausia vienas mėnuo,
o dabar, kai prieš jį stojo oligarchai,
tai tik laiko klausimas.
Mano žmogus padarys taip,
kad apsaugos sistema bus atjungta
eiliniam patikrinimui prieš pat jums įžengiant į tuos taškus.
Todėl galėsite įeiti ir išeiti taip,
kad jūsų nepastebės nei Boid, nei kas kitas.
Kas?
Pernelyg rizikinga?
- Taip. - Taip, tiesa.
Bet mūsų padėtis tokia.
Mes atsiliekame, o laiko lieka vis mažiau.
Turime kažko imtis, kad pakeistume padėtį,
antraip jie sunaikins bet kokią viltį ateičiai.
Tie žmonės yra įsitikinę, kad elgiasi teisingai.
Jie siaubingai užsispyrę.
Jie nori rizikuoti savo gyvybėmis dėl kažkokios kvailystės.
Taip.
Privalome priversti juos pamatyti tikrovę.
Jie negali laimėti jokiu būdu.
Pranešk, kai būsite pasiruošę.
LILĖ DEIL
- Taip? - Miegi?
Ne. Kodėl turėčiau miegoti?
Juk dabar tik trys valandos nakties.
O žinai, kokia šiandien diena?
Šiandien tavo gimtadienis, Aleksai Boldvinai.
- Taip, regis. - Su gimimo diena.
Pasiruošęs savo dovanai?
Dabar?
Turi kitų planų?
Ne.
Tai laukiu tavęs kupole.
Ar jis neužrakintas?
Tiesiog ateik.
Taip. Gerai.
Ne. Taip, tu...
Gerai.
ALEKSUI
ŠIOS DIENOS ĮĖJIMO KODAS YRA KAŽKIENO GIMTADIENIS.
SUSIDOROSI???
DURYS UŽRAKINTOS ĮVESKITE KODĄ
DURYS ATRAKINTOS
- Labas. - Labas.
Su gimimo diena.
Tai ką manai apie savo dovaną?
Manau...
ji labai graži.
Aš tuoj.
- Gerai. - Gerai?
- Gerai.
Tiesiog... Gerai. Taip.
Man negalima pas jį eiti.
Alio?
Gulsora, Ogi.
Aš... Ką jūs čia...
Pala, ką jūs čia darote? Nežinojau, kad jūs čia būsit.
Gerai. Taip.
- Juk tai tavo gimtadienis. - Ką?
Ką?
O Dieve, jų dar daugiau.
Ei!
Ką?
Juk nemanei, kad mes tręšėme čia kas vakarą,
- tiesa? - Taip, bet tai...
- tai, ko tikėjausi, tikrai. - ...dar kartą
Vienas žuvo.
Septyni sužeisti.
Du – kritiškai.
Šeši kupolai visiškai sugadinti.
Be to, po vienu kupolu buvo penkios patalpos su maisto atsargomis...
ŽEMĖS ŪKIO KUPOLAI
...kurios buvo visiškai sunaikintos sugriuvus kupolui.
Kada...
Kada galėsim apskaičiuoti, kokią žalą kupolų ir atsargų sunaikinimas
padarė mūsų turimam maisto kiekiui?
Atėmus prarastą derlių,
kurį būtumėme gavę iš kupolų,
maisto liko...
dviem savaitėms.
Dvi savaitės.
Kaip, po galais, jiems tai pavyko?
Juk sustiprinome apsaugą.
Kažkas panaudojo administratoriaus slaptažodį ir atjungė apsaugą.
Kas turi apsaugos sistemos administratoriaus slaptažodį?
Gana nemažai žmonių, bet mes žinome, kieno tai darbas.
Pakaks jau. Reikia imtis išdaviko.
Duokit man ginklų.
Mes padarysim galą šioms nesąmonėms visiems laikams.
Tada kas? Manai, mūšis su Devu ir Palmeriu ką nors išspręs?
Negalime toliau leisti jiems taip su mumis elgtis.
Ne. Daugiau jokio kraujo praliejimo.
Tai dar ne viskas.
Po kupolų išpuolio
norinčių grįžt į Žemę peticija auga.
- Ir greit. - Jėzau.
Pasirodo, žmones ne itin vilioja bado idėja.
Aš pasirašiau.
„Sojourner“ suka atgal...
O aš turiu vaikų.
Aš negaliu...
Aš tiesiog nebegaliu.
Man labai gaila.
Gal metas pripažinti faktus.
Padarėme viską, ką galėjome. Pareiškėme savo nuomonę.
Jokiu būdu, blemba.
Tik ne po visko, ką ištvėrėme.
Negalime tiesiog liautis.
O ką daryt, Mailsai?
Šansų neliko.
Mes tiksliai įvykdėme jūsų nurodymus.
Buvo trečia valanda nakties.
Durys buvo užrakintos.
Viskas apgalvota.
Jiems tiesiog nepasisekė.
Kažkaip įsliūkino.
Matyt, gavo atskirą kodą.
Paauglių krūva.
Ten buvo Aleksas?
Nežinau. Man labai gaila.
Bet...
viena mergina.
Ji neišgyveno.
Ką tik sužinojau, kas nutiko.
Man labai gaila.
Žinau, kad judu buvote artimi.
Norėčiau apsaugoti tave nuo šių išgyvenimų.
Bet turi likt stiprus, sūneli.
Panašu, kad aš greit grįšiu.
Aš tave myliu.
Visada.
ČIA ŽEMĖS ŽMONĖS ŽENGĖ PIRMĄ ŽINGSNĮ MĖNULYJE
1969 M. LIEPA ATVYKOME SU TAIKA VISAI ŽMONIJAI
Visi iš eilės. Pasirengimas degimui namo.
Varikliai?
Plazminio variklio valdymo blokas paruoštas ir sinchronizuotas.
Radijo dažnių generatoriaus išeiga normali.
Helikono ir ICH sujungėjai prijungti. Paruošta!
- Aplinkos kontrolė? - Tokia pat,
kaip per pastaruosius penkis mėnesius. Paruošta!
- Navigacija? - Inercinė navigacija suderinta.
Doplerio duomenys sutampa. Paruošta!
Skrydžio dinamika?
Degimo seka įvesta. Kontrolinė suma atitinka. Mes pasiruošę!
Pilote?
Atsarginio rankinio valdymo sistemos duomenys teisingi. Paruošta!
Gerai. Mes pasiruošę. Kele, Stiu, laivas jūsų.
- Grįžtame į Marsą. - Rankinis valdymas išjungtas.
Automatinė seka paruošta.
Degimo parametrai geri. Tęsk.
Purkštuvai aktyvuoti. Degimo seka pradėta.
Šešios, penkios, keturios, trys, dvi, viena, vykdyk.
Degimas neįvyko.
Kodėl? Kas nutiko?
Tikrinu ICH galios lygius.
Automatinė seka aktyvi, bet dėl kažkokios priežasties vėluoja.
Taip, bet mes neturime laiko.
Tinkamas langas į Marsą užsidaro po 20 sekundžių.
Degimo laikmatis vis dar eina.
Purkštuvai atsijungę.
Kompiuteryje – normali būklė.
Patvirtinu neigiamą degalų panaudojimą.
RD sistemos geros.
Šūdas.
- Praleidom langą. - Prakeikimas.
Ar galim užvest variklius rankiniu valdymu, o degimą pratęst?
- Kuro nepakaks. - Turime kažką daryti. Gal galime...
Kas čia, po galais?
Varikliai užsivedė.
- Degimas prasidėjo. - Ką?
- Kaip? - Kažkokia nesąmonė.
Elena, patikrink variklio veikimą.
Visi rodmenys žali.
Tada nutraukite degimą. Išjunkite radijo dažnių kanalus.
Staigus išjungimas užgesins kamerą.
- Paskui gali nebeužsivesti. - Kur mes lekiam?
Mums šakės.
Ar stipriai?
Mūsų kursas – į Titaną.
To negali būti. Aš įvedžiau grįžimo į Marsą seką, pats patikrinau.
Gal procesorius strigo.
- Sugadintas... - Navigacijos kompiuteris
paleido ne tą degimą.
- Ką? - Taip,
šitą gavome iš ponios Rozales.
Ne. To negali būti. Žinau, kad įvedžiau teisingą...
Variklis išsijungė.
Artėjame prie Titano.
Gal...
Gal Titaną galime panaudoti kaip katapultą,
gauti pagreitį ir dar kartą apsukti ratą aplink Saturną?
Ne, kuro nepakaks.
Elena, ar kuro pakaks įvykdyti mūsų pirminį nusileidimo Titane planą?
Taip. Vos vos.
Tuomet turime leistis.
Ne. Jokiu būdu. Mes grįžtam namo.
Per vėlu, Voltai. Neturim kitos išeities.
Ji teisi.
Vienintelis būdas pasipildyt kuro grįžimui namo –
nusileisti į Titaną ir pasigamint jo.
Išorinė korpuso temperatūra kyla.
Titano atmosferos pasipriešinimas.
Verčiau konfigūruokime aerostabdymą ir leiskimės.
Voltai?
Rankinį valdymą perjungiu į savo stotį.
- Laivas tavo. - Palauk. Aš nesuteikiau leidimo.
Aš mus pasodinsiu. Stiu, įvesk aerostabdymo seką įėjimui į Titano orbitą,
tik nejunk autopiloto.
Ruošiu sprogiklius išoriniam kuro bakui.
Koreguoju kampą aerostabdymo pozicijai.
Ne. Aš atšaukiu šią komandą.
Leistis pernelyg pavojinga. Stiu, perimk valdymą!
Atsakymas neigiamas, bose. Ji teisi. Jau vėlu trauktis.
Elena, sek šiluminių skydų temperatūrą.
Pranešk kas šimtą kelvinų.
Junk navigaciją, pranešk man atnaujintus duomenis apie nusileidimo tašką.
Tuojau.
Tikiuosi, žinai, ką darai.
- Kaip tu? - Puikiai.
Visada norėjau sužinoti, ką reiškia, kai visiškai pralaimi
viso pasaulio akivaizdoje.
- Mailsai... - Ne, viskas gerai.
Pabandyk ir tu.
Pameni, ką man pasakei, kai gimė Sara?
Jai buvo vos viena diena, o gydytojai nesuprato, kas jai.
Kad normalu bijoti.
Gal paklausyk savo paties patarimo.
Mailsai, ateik į MOCC. Ten „Sojourner“.
Eime.
Nekenčiu šito.
Šiluminio skydo priekinės briaunos temperatūra 2 800 kelvinų.
Pameni, Boldvin, kad skydas ima tirpti esant 3 300 k.
Dar turime sumažinti greitį 2,6 km/sek., antraip prašoksime.
Šiuo metu lėtėjimas yra 21 m/sek. kvadratu.
Kele?
Kele, susitvarkysi ar ne?
Nemanau, jog man dabar reikia atsakinėti į beprasmius klausimus.
Įeiname per plokščiu kampu.
Laikykitės. Leidžiamės stačiau.
Pasipriešinimas turėtų padėti sulėtėti.
Gerai.
Gerai, tik ramiai.
Tai kaip naktinis nusileidimas su „Connie“.
Kas vyksta?
„Sojourner“...
Jie ryžosi.
Dabar bando įskrieti į Titano atmosferą.
Jei jie nepakankamai sulėtės, pralėks pro Titaną kaip ir „Kosmos-1“.
Bet jei išsilydys jų šiluminis skydas, jiems irgi nebus gerai.
Šiuo metu viskas tik jų rankose.
Marso centre, greitis mažėja,
bet lekiame dar septyniais kilometrais per greitai.
Aukštis 290 km.
DAP dabar P320.
- A-D-I inertiškas. - Transliuokime tai visai bazei.
Tikrai nori, kad visi tai girdėtų?
Kodėl ne?
Aukštis 270. Greitis 9.2.
Nes pabaiga gali nebūt gera.
Bet nebūtinai. Tai Marso misija. Ji čia ruošta.
Suplanuota čia. Įgula iš čia.
Žmonės nusipelno žinoti, kas vyksta.
Dabar 255 km.
Greitis 9 km/sek.
Taip.
Jungiu aerodinaminį paviršiaus valdymą.
Uždegimo kuro bakų slėgis tinkamas.
Kryžminio padavimo jungikliai išjungti.
Jonizacija didėja.
Tuoj gali nutrūkt signalas.
Lėtėjimas dabar 31 m/sek. kvadratu.
Šiluminis skydas – 3 500 kelvinų.
Gerai, perjunkime į skrydžio valdymo režimą.
Valdymo perjungimas po trijų, dviejų, vienos.
Korpusas vis dar kaista.
Oro paviršiaus hidraulikos slėgis normalus.
Aukštis 191.7. Greitis 8.5.
Labai sunku išlaikyti laivą.
- Hidraulikos slėgis mažėja. - Lonžeronas 131 prie 92 %.
Paviršiaus radaras aktyvus.
O-A-T 94 kelvinai.
Sekite kritinę ribą.
- Per daug spaudi! - Kritinė riba viršyta.
Šiluminiai skydai pradeda strigti!
Korpuso įtampa viršija normą 20 %.
Priekinės briaunos temperatūra dar kyla...
Šiluminiai skydai viršija kritinę ribą.
Hidraulikos temperatūra...
LOS. Ryšys su „Sojourner“ nutrūko.
X dažnio juostoje nėra signalo.
Skenuoju.
Perjungiu HG-3 į paieškos režimą.
Ar gavome ieškomų duomenų?
Negavome.
Vis dar jokio signalo.
NĖRA RYŠIO
Štai. Šis dažnis.
„Sojour...“ Laimės slėniui...
Saugiai įskriejome į Titano atmosferą.
Nusileidimo taškas nustatytas.
Trys,
du,
vienas.
Išvertė Egidija Namavičė